Per idem tempus, quidam homo, Jozaldus nomine, pro remedio animæ suæ per consilium filiorum et amicorum suorum, dono tradidit ad locum sancti Petri Besuensis, quandam vineam in villa Gibriaco, in loco nuncupato Casallo, cum jacentem, quæ habet in longo XXVI perticas, in lato perticas X et VII, et terminatur de uno latere terra sanctæ Mariæ, ex alio latere de ipsa hereditate; de una fronte strata publica, de alia, terra fiscali. Hanc autem hereditatem duo antecessores sui, Wicherannus scilicet et Archirannus, donaverant ei, et uxori suæ Tetsanæ, et duobus infantibus suis Ostrado, et Vucheranno. Sicut ergo ab ipsis duobus antecessoribus suis donata sunt, ita ipse Deo, et sancto Petro, et Besuensi Monasterio tradidit perpetualiter habendam, atque possidendam.